**TRÆFNING VED ST. PIERRE**

15. juni 1815

Fransk grundlag

Divisionsgeneral Drouet, Comte d’Erlon har fået til opgave at udføre en afledningsmanøvre, så Napoleon kan rykke frem og besejre prøjserne under Feltmarskal Blücher. Napoleon forventer, at erobring af nøgleterrænet ved St Pierre vil få Hertugen af Wellington til at koncentrere sine styrker ved Nivelles for at sikre sine forsyningslinier, der går over Hal. St. Pierre ligger på hovedvejen Malplaquet-Nivelles-Mont St. Jean, hvor den krydser floden Haine.

D’Erlons sammensatte flankekorps er afmarcheret ved daggry, og kl. 14.00 er korpset deployeret omkring Ferme de l’Eau de Vie. Opklaringen har meldt, at der står britiske styrker deployeret mellem floden Haine til byen St. Pierre og videre til Bois du St. Pierre. Der er erkendt enkelte jordarbejder i form af kanonværn på åben mark.

Opgave: Flankekorpset skal i dag nedkæmpe og fordrive den fjendtlige styrke i ovennævnte stilling inden kl. 19.00. (20 træk).

Styrke til rådighed fremgår af bilag.

Betingelse for sejr.

Der er 3 nøglepunkter: Ferme de St. Pierre ved Haine, landsbyen St. Pierre, og nordkant af skoven Bois du St. Pierre.

For at vinde skal den britiske styrke være under retræte ved spillets slutning, eller franskmændene skal være ubestridt i besiddelse af to af ovennævnte nøglepunkter.